User:Ramank Raaz/sandbox

हे भारत के राम जगो, मैं तुम्हे जगाने आया हूं ।।

हे भारत के राम जगो, मैं तुम्हे जगाने आया हूँ ,

सौ धर्मों का धर्म एक, बलिदान बताने आया हूँ ।

हे भारत के राम जगो, मैं तुम्हे जगाने आया हूँ ,

सौ धर्मों का धर्म एक, बलिदान बताने आया हूँ ।

सुनो हिमालय कैद हुआ है, दुश्मन की जंजीरों में

आज बता दो कितना पानी है भारत के वीरो में ,

खड़ी शत्रु की फौज द्वार पर, आज तुम्हे ललकार रही ,

सोये सिंह जगो भारत के माता तुम्हे पुकार रही ।

रण की भेरी बज रही, उठो मोह निद्रा त्यागो ,

पहला शीष चढाने वाले, माँ के वीर पुत्र जागो।

बलिदानों के वज्रदंड पर, देशभक्त की ध्वजा जगे ,

और रण के कंकण पहने है, वो राष्ट्रभक्त की भुजा जगे ।।

अग्नि पंथ के पंथी जागो, शीष हथेली पर धरकर ,

जागो रक्त के भक्त लाडले ,जागो सिर के सौदागर ।

खप्पर वाली काली जागे ,जागे दुर्गा बर्बंडा ,

और रक्त बीज का रक्त चाटने वाली जागे चामुंडा ।

नर मुंडो की माला वाला ,जगे कपाली कैलाशी ,

रण की चंडी घर घर नाचे, मौत कहे प्यासी प्यासी ।

रावण का वध स्वयं करूँगा, कहने वाला राम जगे,

और कौरव शेष न एक बचेगा ,कहने वाला श्याम जगे ।

परुशराम का परशु जगे, रघुनन्दन का बाण जगे ,

यदुनंदन का चक्र जगे, अर्जुन का धनुष महान जगे ।

परुशराम का परशु जगे, चोटी वाला चाणक्य जगे ,

और सेल्यूकस को कसने वाला ,चन्द्रगुप्त बलवान जगे ।।

हठी हमीर जगे जिसने झुकना कभी नहीं जाना ,

जगे पद्मिनी का जौहर ,जागे केसरिया बाना ,

देशभक्ति का जीवित झण्डा, आजादी का दीवाना ,

और वह प्रताप का सिंह जगे ,वो हल्दी घाटी का राणा

दक्खिन वाला जगे शिवाजी, खून शाहजी का ताजा ,

मरने की हठ ठाना करते, विकट मराठो के राजा ,

छत्रसाल बुंदेल जगे, पंजाबी कृपाण जगे ,

कनवाहे का जगे मोर्चा, जगे झाँसी की रानी ,

अहमदशाह जगे लखनऊ का ,जगे कुंवर सिंह बलिदानी ।

कलवाहे का जगे मोर्चा, पानीपत मैदान जगे ,

जगे भगत सिंह की फांसी, राजगुरु के प्राण जगे ।।

जिसकी छोटी सी लकुटी से (बापू ),संगीने भी हार गयी

हिटलर को जीता वे फौजेे, सात समुन्दर पार गयी ।

मानवता का प्राण जगे और भारत का अभिमान जगे ,

उस लकुटि और लंगोटी वाले बापू का बलिदान जगे ,

ये भारत देश महान जगे, ये भारत की संतान जगे ।

आजादी की दुल्हन को जो सबसे पहले चूम गया ,

स्वयं कफ़न की गाँठ बाँधकर, सातों भावर घूम गया ।

उस सुभाष की शान जगे, उस सुभाष की आन जगे ,

ये भारत देश महान जगे, ये भारत की संतान जगे ।।

क्या कहते हो मेरे भारत से चीनी टकराएंगे ?

अरे चीनी को तो हम पानी में घोल घोल पी जाएंगे ।

वह बर्बर था वह अशुद्ध था, हमने उनको शुद्ध किया ,

हमने उनको बुद्ध दिया था, उसने हमको युद्ध दिया ।

आज बँधा है कफ़न शीष पर जिसको आना है आ जाओ,

चाओ-माओ चीनी-मीनी जिसमें दम हो टकराओ ।

जिसके रण से बनता है रण का केसरिया बाना ,

ओ कश्मीर हड़पने वाले, कान खोल सुनते जाना ।

रण के खेतो में जब छायेगा अमर मृत्यु का सन्नाटा ,

लाशो की जब रोटी होंगी, और बारूदों का आटा ,

सन सन करते वीर चलेंगे, जो बामी से फन वाला ,

फिर चाहे रावलपिंडी वाले हो या हो पेकिंग वाला,

जो हमसे टकराएगा, वो चूर चूर हो जायेगा ,

इस मिटटी को छूने वाला, मिटटी में मिल जायेगा ।

मैं घर घर मैं इन्कलाब की आग जलाने आया हूँ ,

हे भारत के राम जगो, मैं तुम्हे जगाने आया हूं ।।

लेखक : स्व. श्री श्याम सुंदर जी रावत गाडरवारा,मध्य प्रदेश